09/11/2022 | Administración LocalMunicipal
Oroso
Correción de erro nas bases que rexen na convocatoria de selección dun encargado de obras baixo a modalidade de contrato laboral fixo (OEP 2021) así como a creación dunha bolsa de emprego

Con data de 03.11.2022 por parte desta Alcaldía ditouse resolución co seguinte contido, que se publica para xeral coñecemento: “Con data de 21.09.2022 por parte desta Alcaldía ditouse resolución nº 1235/2022 pola que se aproban as bases que rexen na convocatoria de selección dun encargado de obras baixo a modalidade de contrato laboral fixo (OEP 2021) así como a creación dunha bolsa de emprego para cubrir prazas de xeito temporal do Concello de Oroso que foi obxecto de publicación no BOP nº 190 do 05.10.2022. Detectado un erro na citada resolución e tendo en conta que conforme establece o artigo 109.2 da Lei 39/2015, de 1 de outubro, de Procedemento Administrativo Común “as Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” Tendo en conta a competencia que me atribúe o artigo 21.1. s) da Lei 7/1985, de 2 de abril, Reguladora de Bases de Réxime Local pola presente RESOLVO: PRIMEIRO: Corrixir a resolución ditada por esta Alcaldía nº 1235/2022 do 21.09.2022 de tal xeito que onde pon: “TERCEIRA PROBA. De carácter obrigatorio e non eliminatorio, que realizarán os/as aspirantes que superasen as dúas probas anteriores. Consistirá na tradución directa do castelán ao galego de 5 frases propostas polo Tribunal durante un tempo máximo de 30 minutos e sen axuda de dicionario. O exercicio cualificarase como apto ou non apto. Quedan eximidos da realización deste exercicio aqueles aspirantes que acrediten posuír, antes da finalización do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde de 10 de febreiro de 2014 pola que se modifica a Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014.” Pase a por: “TERCEIRA PROBA. De carácter obrigatorio e eliminatorio, que realizarán os/as aspirantes que superasen as dúas probas anteriores. Consistirá na tradución directa do castelán ao galego de 5 frases propostas polo Tribunal durante un tempo máximo de 30 minutos e sen axuda de dicionario. O exercicio cualificarase como apto ou non apto. Quedan eximidos da realización deste exercicio aqueles aspirantes que acrediten posuír, antes da finalización do prazo de presentación de instancias o CELGA 2 ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde de 10 de febreiro de 2014 pola que se modifica a Orde de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014.” SEGUNDO: Proceder a publicar a presente corrección no Boletín Oficial da Provincia para xeral coñecemento ” Oroso, 3 de novembro de 2022. O alcalde. Harri Buzunariz Boschetti e.